13 Bontsi jwa boporofeti jo bo mo Baebeleng bo setse bo diragaditswe. Ka sekai, Isaia o ne a porofeta gore motse wa Babelona o tla senngwa. (Isaia 13:19) O ne a tlhalosa kafa motse oo o neng o tlile go senngwa ka teng. Motse o ne o na le ditswalo tse dikgolo e bile o dikologilwe ke noka. Mme Isaia o ne a porofeta gore noka eo e ne e tla kgala mme ditswalo di tlogelwe di butswe. Batho ba ba tlhaselang motse oo ba ne ba tla o gapa ntle le go lwa. Isaia o ne a bo a porofeta gore monna yo o bidiwang Kurose ke ene a tla gapang motse oo wa Babelona.—Bala Isaia 44:27–45:2; bona Ntlha e e Kwa Bofelong ya 4. 2 Ke eng se se ka dirang gore re botse jaana: “Ka lobaka lo lo kae”? Gongwe re ile ra tshwanelwa ke go itshokela tshiamololo. Gongwe re tsofetse e bile re a lwala, kgotsa re lebane le kgatelelo ya go tshela mo “metlheng [eno] ya bofelo” e go leng ‘boima go lebana le yone.’ (2 Tim. 3:1) Kgotsa gongwe boitshwaro jo bo sa siamang jwa batho ba re tshelang le bone bo re kgoba marapo. Le fa lebaka e ka tswa e le lefe, ruri go a kgothatsa go itse gore batlhanka ba ba ikanyegang ba ga Jehofa ba mo nakong e e fetileng ba ne ba sa tshabe go botsa potso eno e le rona re ka e botsang, le gore Jehofa ga a ka a ba bona molato!